Protocol de colaborare
Încheiat între:
1. MUNICIPIUL TIMIȘOARA, cu sediul în Timișoara, Bd.C.D.Loga, Nr. 1, Județul Timiș, reprezentată legal prin Primar – Dl. Nicolae Robu, denumită în continuare „Municipiul Timișoara”, 
2.INSTITUTUL FRANCEZ DIN ROMÂNIA, cu sediul în Bucureşti, Bd. Dacia Nr. 77, Sector 2, având Număr de Înregistrare Fiscală 9000000032838, reprezentat legal prin Dna. Hélène Roos, având funcţia de Director, denumit în continuare „Institutul Francez”,
3.INSTITUTUL FRANCEZ DIN ROMÂNIA – antena TIMIȘOARA, cu sediul în Timișoara, Bd. C.D.Loga, nr. 46, 300020 având Număr de Înregistrare Fiscală 4605579, reprezentat legal prin Dl. Cyrille Fierobe, având funcţia de director delegat, denumit în continuare „Institutul Francez din Timișoara”,
4. ASOCIAȚIA PELICULA CULTURALĂ,cu sediul în Timișoara, Bvd. Take Ionescu, Nr. 10-16, sc. A, ap. 20, Județul Timiș, având Număr de Înregistrare Fiscală 33160105, reprezentată legal prin Dna. Elisabeta Varga-Piątek, având funcţia de președinte, denumit în continuare „Asociația Pelicula Culturală”,
5.ASOCIAȚIA MARELE ECRAN,cu sediul în Timișoara, Bvd. Soarelui, nr 44, ap. 4, Localitatea Giroc, Județul Timiș, având Număr de Înregistrare Fiscală 29132875, reprezentată legal prin Dl. Lucian Mircu, având funcţia de președinte, denumit în continuare „Asociatia Marele Ecran”,  
6. ASOCIAȚIA DOCUMENTOR,cu sediul în Timișoara, Str. Aleea Viilor, B36, Sc.A, ap.8, Județul Timiș, având Număr de Înregistrare Fiscală 21955370, reprezentată legal prin Dl. Florin Iepan, având funcţia de președinte, denumit în continuare „Asociatia Documentor”,  
7. ASOCIAȚIA ROMÂNĂ A FILMULUI INDEPENDENT (TIMISHORT) cu sediul în Timișoara, Str. Albinelor, Nr. 6, Județul Timiș, având Număr de Înregistrare Fiscală 24357974, reprezentată legal prin Dna. Cristina Docea, având funcţia de președinte, denumit în continuare „Asociația Română a Filmului Independent ”,  
denumite, în mod colectiv, „Părţile” și, în mod individual, „Partea”, 
Preambul
Având în vedere:
-   
Mai multe întâlniri între reprezentanți ai Primăriei Municipiului Timișoara, Institutului Francez, Asociației Pelicula Culturală, Asociației Marele Ecran, Asociației DocuMentor, Asociației Române a Filmului Independent pe tema înființării unui cinematograf de Artă în Timișoara, cu scopul promovării cinematografiei de calitate;
-   
Hotărârea Consiliului Local adoptată în noiembrie 2018 prin care se aprobă funcțiunea de Cinematograf dedicat filmului European, Românesc, și filmului de Artă și Independent pentru imobilul – Cinematograful Studio, str. Nicolaus Lenau, nr.2,Timișoara, Județul Timiș;
-   
Derularea în perioada 28 noiembrie 2018 – 14 iulie 2019 a sezonului România - Franța, care are ca vocație reînnoirea imaginii și percepției pe care cele două țări le au una față de cealaltă și întărirea legăturilor economice, științifice și culturale, ce le leagă în mod istoric;
părţile au convenit încheierea prezentului Protocol de colaborare.
Art. 1.Scopul:
Promovarea culturii cinematografice în rândul cetățenilor Municipiului Timișoara.
Art. 2.Locația:
Acțiunile de colaborare privind promovarea culturii cinematografice se vor derula în:
●  Viitorul Cinematograf de Artă, care se va reamenaja în incinta fostului Cinematograf Studio, conform 634/28.11.2019. Acest spațiu va deveni un loc de promovare a educației prin film (film european, românesc, de autor), un loc care să reunească iubitorii de cinema dar și producători, cameramani, fotografi, sunetiști, scenografi , un loc a cărei activitate permanentă să conducă la dezvoltarea unei adevărate comunități a cinefililor din Timișoara și zonei limitrofe.
●  
Celelalte 7 cinematografe (Timiș, Arta, Victoria, Dacia, Freidorf, Unirea și Fratelia) care au intrat în patrimoniul Municipiului Timișoara și vor fi redate circuitului cultural al orașului, cuprinzând inclusiv o componentă cinematografică (proiecții de filme și evenimente conexe).
●  
Precum și alte locații din oraș.
Art. 3.Rezultatele protocolului: 
●  
Crearea unui grup de lucru care va pune la dispoziție, în mod benevol, expertiza sa pentru consultări în probleme de gestionare a unui cinematograf de artă independent, promovare, acțiuni de marketing și programare filme, conform modelului Europa Cinemas, șamdp.
●  
Oferire de consultanță pro bono pentru refuncționalizarea fostelor cinematografe recuperate de Primăria Municipiului Timișoara, în ce privește componenta de cinematografie
● În scopul îndeplinirii prezentului protocol părțile pot apela la ajutorul/serviciile altor persoane fizice și juridice fără ca acest lucru să afecteze în mod patrimonial și financiar ceilalți parteneri și cu respectarea legislației în vigoare. De exemplu, Institutul Francez România-Timișoara, în nume propriu, va pune la dispoziție expertiza sa în gestionarea unui cinematograf de artă independent și va face apel la sprijinul unui coordonator de proiect selectat din rândul operatorilor locali de cinema.
Art. 4.Termene:
Prezentul protocol se încheie pe o perioadă de 3 ani, începând de la data semnării tuturor părților, cu posibilitatea de prelungire. Prezentul protocol nu implică consecințe financiare pentru părți.
Art. 5.Buna credință:
Părțile vor colabora cu bună credință în scopul realizării Obiectului acestuia, așa cum este descris la Art. 1 de mai sus. 
Art. 6. Prevederi finale:
Semnatarii prezentului Protocol de colaborare declară că fiecare dintre ei are dreptul şi deplina capacitate legală de a încheia Protocolul de colaborare în mod valabil pentru sine şi în numele persoanei juridice/entității pe care o reprezintă şi de a angaja în mod legal respectiva persoana juridică/entitate, fără restricţii în acest scop.
Prezentul protocol poate fi modificat sau completat, cu acordul scris al părţilor semnatare ori de câte ori acestea convin asupra amendamentelor propuse. Partea care are iniţiativa amendării prezentului protocol va transmite celeilalte părţi, spre analiză, în scris, propunerile respective.
Prezentul Protocol nu incumbă obligații financiare sau de altă natură pentru niciuna dintre parți, nu produce efecte juridice fiind rezultatul acordului de voință prin subscriere benevolă.
Prezentul Protocol de colaborare va intra în vigoare la data semnării de către reprezentanții legali/autorizați ai tuturor celor 7 Părți.
Prezentul Protocol se va încheia, în 7 (șapte) exemplare originale, câte 1 (un) exemplar pentru fiecare Parte.
PRIMĂRIA MUNICIPIULUI TIMIȘOARA,
prin Primar, Dl. Nicolae Robu
Semnătura: .................................. , Data: ......................
INSTITUTUL FRANCEZ DIN ROMÂNIA,
prin Director , Dl. Hélène Roos
Semnătura: .................................. , Data: ......................
INSTITUTUL FRANCEZ DIN ROMÂNIA – antena TIMISOARA
prin Director delegat,  Dl. Cyrille Fierobe,
Semnătura: .................................. , Data: ......................
ASOCIAȚIA PELICULA CULTURALĂ,
prin Vicepreședinte, Dna Nicoleta Ciocov 
Semnătura: .................................. , Data: ......................
ASOCIAȚIA MARELE ECRAN,
prin Președinte, Dl. Lucian Mircu 
Semnătura: .................................. , Data: ......................
ASOCIAȚIA DOCUMENTOR,
prin Președinte, Dl. Florin Iepan
Semnătura: .................................. , Data: ......................
ASOCIAȚIA ROMÂNĂ A FILMULUI INDEPENDENT
prin Președinte, Dna. Cristina Docea
Semnătura: .................................. , Data: ......................

